Teltlejren, der huser flygtninge, er blevet evakueret på grund af stormen Gorm, der vil ramme Nordjylland i dag.

Asylansøgerne i teltlejren ved Thisted har måtte forlade teltene. På grund af stormen Gorm har Beredskabsstyrelsen og Thisted Kommune valgt at evakuere beboerne i teltene, skriver LimfjordUpdate.dk. De midlertidige asylansøgere er nu indkvarteret i Thy Hallerne indtil Gorm har forladt Nordjylland igen. Stormen, der er blevet døbt Gorm, rammer Nordjylland søndag aften med vindstød af storm- eller orkanstyrke, oplyser DMI.